b'\n_START_ARTICLE_\nT\xc3\xb5endusp\xc3\xb5hine meditsiin\n_START_PARAGRAPH_\nT\xc3\xb5endusp\xc3\xb5hine meditsiin (inglise keeles evidence-based medicine, l\xc3\xbch EBM) ka teaduslikult p\xc3\xb5hjendatud meditsiin on valdavalt humaanmeditsiinis rakendatav mudel, mille praktiseerijad peaksid meditsiinilisi otsuseid tegema parimate teaduslikult saadud t\xc3\xb5endite alusel._NEWLINE_M\xc3\xb5iste v\xc3\xb5eti kasutusele 1990. aastate algul. See oli seotud statistiliste meetodite kasutamisega meditsiiniliste otsuste tegemisel ning ravi koosk\xc3\xb5lastamisel patsiendiga._NEWLINE_Levinuimaks teaduslikult p\xc3\xb5hjendatud meditsiini definitsiooniks on David Lawrence Sacketti definitsioon: T\xc3\xb5endusp\xc3\xb5hine meditsiin kasutab olemasolevat parimat t\xc3\xb5endusmaterjali konkreetse patsiendi ravi \xc3\xbcle otsustamisel kohusetundlikult, selges\xc3\xb5naliselt ja kaalutult.'